கேள்வி: விலங்குப் பொருள் என்பது என்ன?
பதில்: File:'Duck, Duck, Duck'.png தயாரிக்கப்படும் "டக் டக் டக்" என்ற உணவு]] File:Dairy.jpg பாலாடைக்கட்டியின் பலதரப்பட்ட வகைகள்]] விலங்குப் பொருள் () என்பது ஒரு விலங்கு உடலில் இருந்து பெறப்படும் எந்தவொரு பொருளையும் குறிக்கும். எடுத்துக்காட்டுகளாவன கொழுப்பு, தசை, இரத்தம், பால், முட்டை போன்றவை. இவை மட்டுமல்லாது ஐசிங்கிளாஸ் (isinglass), ரெனெட் (rennet) போன்ற அதிகம் அறியப்படாத பொருட்களும் விலங்குப் பொருட்கள் என்ற பட்டியலில் அடங்கும்.Unklesbay, Nan. ''World Food and You''. Routledge, 1992, p. 179ff. விலங்குத் துணைப் பொருட்கள் (animal by-products அல்லது ABPs) என்பது, ஐக்கிய அமெரிக்கா யு.எஸ்.டி.ஏ. (USDA) அமைப்பால் வரையறுக்கப்பட்ட வகையில், தசை இறைச்சியைத் தவிர்த்து கால்நடைகளில் இருந்து அறுவடையோ உற்பத்தியோ செய்யப்படும் பொருட்கள் ஆகும். ஐரோப்பிய ஒன்றியம் விலங்குத் துணைப் பொருட்கள் என்பது விலங்குகளிலிருந்து வரும் மக்கள் உட்கொள்ளாத பொருட்கள் என ஓரளவு பரந்த அளவில் வரையறுக்கப்படுகிறது. இவ்வகையில், மனித நுகர்வுக்கான கோழி முட்டைகள் அமெரிக்காவில் துணைப் பொருட்களாகக் கருதப்படுகையில் பிரான்சு அவை அவ்வாறு வகைப்படுத்தப்படுவதில்லை; அதேசமயம் விலங்குகளின் தீவனத்திற்காகப் பயன்படுத்தப்படும் முட்டைகள் இவ்விரு நாடுகளிலும் விலங்குத் துணைப் பொருட்களாக வகைப்படுத்தப்படுகின்றன. இவ்வகையான வேறுபட்ட வகைபாடுகள் அப்பொருட்களின் உற்பத்தியின் நிலை, பாதுகாப்பு, ஆரோக்கியத் தன்மை போன்றவற்றை பிரதிபலிப்பதில்லை. விலங்குத் துணைப் பொருட்கள் என்பவை வதைகூடம், விலங்குக் காப்பகங்கள், உயிரியல் பூங்காக்கள், கால்நடை மருத்துவமனைகள் உள்ளிட்ட இடங்களிலிருந்து பெறப்படும் சடலங்களையும் சடலங்களின் பாகங்களையும், உணவுக் கழிவுகள் உள்ளிட்ட மனிதரால் உண்ணத்தகாத விலங்குப் பொருட்களைக் குறிக்கும். இந்த தயாரிப்புகள் "ரெண்டரிங்" என்னும் செயல்முறை மூலம் மாற்றப்பட்டு மனிதர்களுக்கும் விலங்குகளுக்குமான உணவுப் பொருட்களாகவும், கொழுப்புகளாகவும், அழகுசாதனப் பொருட்கள், வண்ணப்பூச்சுகள், கழுவுப் பொருட்கள், மெருகுப் பொருட்கள், பசை, வழலை (soap), மை போன்ற வணிகப் பொருட்களைத் தயாரிக்கப் பயன்படும் மூலப் பொருட்களாகவும் விற்கப்படுகின்றன. இவ்வாறு விலங்குத் துணைப் பொருட்களின் விற்பனையின் வாயிலாக இறைச்சித் தொழிற்துறை காய்கறி புரதம் மூலங்களை விற்கும் தாவரத் தொழிற்துறையோடு பொருளாதார ரீதியாக போட்டியிடும் தன்மை கொண்டதாக உருமாறுகிறது.Ockerman, Herbert and Hansen, Conly L. ''Animal by-product processing & utilization''. Technomic Publishing Company Inc., 2000, p. 1. விலங்குகள் என்ற சொல் பூச்சிகள், இறால், சிப்பிகள் எனத் தொடங்கி "அனிமலியா" என்றழைக்கப்படும் விலங்குத் திணை (உயிரியல்) சேர்ந்த அனைத்து உயிரினங்களையும் உள்ளடக்கியது. பொதுவாக, பண்டைய விலங்குகளின் புதைபடிவம் அல்லது சிதைந்த எச்சங்களிலிருந்து உருவாகும் பொருட்களான பெட்ரோலியம் போன்ற பொருட்கள் விலங்குப் பொருட்களாகக் கருதப்படுவதில்லை. அதுபோலவே, விலங்குகளின் எச்சங்களால் உரமிடப்பட்ட மண்ணில் வளர்க்கப்படும் பயிர்கள் விலங்குப் பொருட்களாக வகைப்படுத்தப்படுவதில்லை. நன்கறியப்பட்ட பல உணவுமுறைகள் சில வகை விலங்குப் பொருட்களைத் தடைசெய்வதோடல்லாமல் இன்ன பிற விலங்குப் பொருட்களை எப்போது ஏற்கலாம் என்பது போன்ற நிபந்தனைகளையும் விதிக்கின்றன. இதில் சைவ உணவு, மீன் உணவு, கற்கால உணவு போன்ற மதம்சாரா உணவுமுறைகளும் கோசர், ஹலால், மகாயானம், மேக்ரோபயாடிக், சாத்விக உணவுமுறை போன்ற மதம்சார் உணவுமுறைகளும் அடங்கும். சுத்த சைவ, தாவர உணவுமுறை, மற்றும் நனிசைவம் உணவுமுறைகள் விலங்கிலிருந்து வரும் எந்தவொரு பொருளையும் ஏற்காது அவற்றை விலக்குகின்றன.Stepaniak, Joanne. ''Being Vegan: Living with Conscience, Conviction, and Compassion''. McGraw-Hill Professional, 2000, p. 7. கல்வித்துறையில் விலங்கு மூல உணவுகள் (animal source foods அல்லது ASFs) என்ற சொல் விலங்குப் பொருட்களையும் விலங்குத் துணைப் பொருட்களையும் கூட்டாகக் குறிக்கப் பயன்படுத்தப்படுகிறது. சர்வதேச வர்த்தகச் சட்டத்தில், விலங்குகளிலிருந்து பெறப்பட்ட அல்லது விலங்குகளோடு நெருங்கிய தொடர்புள்ள உணவுகளையும் சரக்குகளையும் குறிப்பிடுவதற்கு "விலங்கிலிருந்து தோன்றும் பொருட்கள்" (products of animal origin அல்லது POAO) என்ற சொல் பயன்படுத்தப்படுகிறது.[https://www.gov.uk/guidance/animal-products-import-and-export Animals and animal products: international trade regulations]
கேள்வி: விலங்குப் பொருள் - வதைகூடக் கழிவுகள் பற்றி தகவல் சொல்.
பதில்: File:Solid Wastes from Slaughterhouse.jpg வதைகூடத்தில் வெட்டப்பட்ட விலங்குகளின் சடலங்களிலிருந்து மனித உணவாகக் கருதப்படும் பகுதிகளைப் பிரித்தெடுத்த பின்னர் எஞ்சியிருக்கும் பாகங்கள் வதைகூடக் கழிவுகள் எனப்படுகின்றன. இந்தக் கழிவுகள் வதைகூடங்கள் மட்டுமின்றி உணவகங்கள், கடைகள், பண்ணைகள் எனப் பலதரப்பட்ட மூலங்களிலிருந்தும் வரலாம். இங்கிலாந்து, வதைகூடக் கழிவுகள் விலங்குகளின் துணை தயாரிப்புகள் ஒழுங்குமுறைகளின் கீழ் 3-ம் வகை ஆபத்துக் கழிவுகளாக வகைப்படுத்தப்படுகின்றன. தடைசெய்யப்பட்ட இறைச்சியின் துணை தயாரிப்புகள் 2-ம் வகை ஆபத்துக் கழிவுகள் என வகைப்படுத்தப்பட்டுள்ளன.
கேள்வி: விலங்குப் பொருள் - சேர்பொருட்கள் பற்றி தகவல் சொல்.
பதில்: உணவுப் பொருட்களிலும் மற்ற மனிதப் பயன்பாட்டுப் பொருட்களிலும் பலவகையான சேர்பொருட்கள் (additives) விலங்குத் துணைதயாரிப்புகளிலிருந்து பெறப்படுகின்றன. அவற்றில் சில: * கார்மைன் (Carmine): இது நொறுக்கப்பட்ட காச்சினியல் வகை வண்டுகளில் இருந்து பெறப்படுகிறது. இது உணவுப் பொருட்களில் பொதுவாகப் பயன்படுத்தப்படும் சிவப்பு அல்லது ஊதா நிறப் பொருளாகும். சாறு, மிட்டாய், தயிர் போன்ற உணவுப் பொருட்களில் இது பொதுவாகப் பயன்படுத்தப்படுகிறது. இந்தத் தயாரிப்புகளில் கார்மைன் இருப்பது சர்ச்சைக்குரிய விஷயமாக இருந்து வருகிறது. Center for Science in the Public Interest|url=https://cspinet.org/new/201307241.html#:~:text=Dannon%20uses%20carmine%E2%80%94a%20dye,flavored%20yogurt%20their%20pink%20color.&text=And,%20the%20bug-based%20dye,risk%20of%20serious%20allergic%20reactions.|access-date=2020-09-03|website=cspinet.org|date = July 24, 2013}} ஸ்டார்பக்ஸ் நிறுவனத்தின் ஃப்ராப்புசினோஸில் கார்மைனைப் பயன்படுத்துவது இச்சர்ச்சைக்கு ஒரு முக்கியக் காரணமாகும். அமெரிக்க அரசு நிறுவனமான எஃப்.டி.ஏ. (FDA [Food and Drug Administration]) கூற்றின் படி கார்மைன் ஒரு ஒவ்வாமைக் காரணி ஆகும். ஒரு பவுண்டு கார்மைன் சாயத்தை உற்பத்தி செய்ய சுமார் 70,000 பெண் பூச்சிகள் கொல்லப்படுகின்றன. * சிஸ்டீன் (L-cysteine): மனித முடியிலிருந்தும் பன்றியின் முட்களிலிருந்தும் தயாரிக்கப்படுகிறது. பிஸ்கேட், ரொட்டி, கூடுதல் உணவுப் பொருட்கள் ஆகியவற்றில் பயன்படுத்தப்படுகிறது. * ரென்னெட் (Rennet): பொதுவாக பாலாடைக்கட்டி தயாரிப்பில் பயன்படுத்தப்படுகிறது. * ஷெல்லாக் (Shellac): பொதுவாக உணவுச் சாயம், உணவு மெருகூட்டுப் பொருள், மருந்து மெருகூட்டுப் பொருள் ஆகியவற்றிற்குப் பயன்படுத்தப்படுகிறது. * ஸ்விஃப்ட்லெட் பறவையின் கூடு (Swiftlet's nest): உமிழ்நீர் ஆனது.
கேள்வி: விலங்குப் பொருள் - இவற்றையும் பார்க்க பற்றி விளக்கவும்.
பதில்: * விலங்குத் தொழிற்கூட்டு * இறைச்சித் தொழிற்றுறை * அடிதொட்டி
கேள்வி: விலங்குப் பொருள் - மேலும் படிக்க பற்றி விளக்கவும்.
பதில்: * [http://www.veganpeace.com/ingredients/ingredients.htm Extensive list identifying animal-derived and vegan ingredients] *[https://web.archive.org/web/20090513105536/http://www.fda.gov/fdac/features/2001/301_pet.html FDA Consumer Magazine: The Lowdown on Labels] *Heinz, G. & Hautzinger, P. [http://www.fao.org/docrep/010/ai407e/AI407E16.htm "Meat Processing Technology"] , Food and Agriculture Organization, 2007, accessed March 30, 2012. *Leoci, R., ''Animal by-products (ABPs): origins, uses, and European regulations'', Mantova (Italy): Universitas Studiorum, 2014. *Mian N Riaz, Riaz N Riaz, Muhammad M Chaudry. ''Halal Food Production'', CRC Press, 2004. *Tsai, Michelle. [http://www.slate.com/id/2162164/ "What's in a can of dog food?], ''Slate'', March 19, 2007. *[http://shakahara.com Earthly Origin of Materials, is a material animal, vegetable, or mineral?] பகுப்பு:இறைச்சி பகுப்பு:விலங்குத் தொழிற்கூட்டு பகுப்பு:விலங்குரிமை பகுப்பு:விலங்குப் பொருட்கள்